CELEX: 62016CN0213
Language: da
Date: 2016-04-18 00:00:00
Title: Sag C-213/16: Anmodning om præjudiciel afgørelse indgivet af Amtsgericht München (Tyskland) den 18. april 2016 – straffesag mod Tanja Reiter

18.7.2016   
            
            
               DA
            
            
               Den Europæiske Unions Tidende
            
            
               C 260/20
            
         Anmodning om præjudiciel afgørelse indgivet af Amtsgericht München (Tyskland) den 18. april 2016 – straffesag mod Tanja Reiter
   (Sag C-213/16)
   (2016/C 260/25)
   Processprog: tysk
   
      Den forelæggende ret
   
   Amtsgericht München
   
      Tiltalt i straffesagen
   
   Tanja Reiter
   
      Den anden part: Staatsanwaltschaft München I
   
      Præjudicielle spørgsmål
   
   
               1)
            
            
               Er artikel 2 og artikel 6, stk. 1 og 3, i Europa-Parlamentets og Rådets direktiv 2012/13/EU (1) af 22. maj 2012 til hinder for en bestemmelse i en medlemsstat, hvorefter en tiltalt i en straffesag, der ikke har nogen bopæl i denne medlemsstat, er forpligtet til at bemyndige en person til at modtage forkyndelsen af den strafferetlige kendelse, der er rettet mod ham, også selv om tiltalte som følge heraf ikke råder over den fulde frist til at fremsætte indsigelse imod den strafferetlige kendelse, men han heller ikke har nogen adresse, på hvilken den strafferetlige kendelse påviseligt kan meddeles ham, og meddelelsen af den forkyndelsesbefuldmægtigedes navn og adresse giver tiltalte mulighed for at holde den forkyndelsesbefuldmægtigede orienteret om, hvor en strafferetlig kendelse med bevis om underretningen kan sendes til, så han modtager den.
            
         
               2)
            
            
               Er artikel 2, stk. 1, og artikel 6, stk. 1 og 3, i Europa-Parlamentets og Rådets direktiv 2012/13/EU af 22. maj 2012 til hinder for en bestemmelse i en medlemsstat, hvorefter en tiltalt i en straffesag, der ikke har nogen bopæl i denne medlemsstat, er forpligtet til at bemyndige en person til at modtage forkyndelsen af den strafferetlige kendelse, der er rettet mod ham, og forkyndelsen over for den forkyndelsesbefuldmægtigede uden videre er nok til at beregne fristen til at fremsætte indsigelse, når tiltalte, hvis han overskrider den frist, der er beregnet på denne måde, kan kræve genindsættelse i tidligere rettigheder, og det i så fald er tilstrækkeligt til at opnå en sådan genindsættelse, at han undskylder sig med, at den strafferetlige kendelse er blevet videresendt til ham, og han, efter at denne videresendelse er gennemført, har fremsat indsigelse inden for fristen, og han altså som følge af genindsættelsen efterfølgende kan gøre gældende, at fristen til at fremsætte indsigelse skal gælde i uforkortet længde, selv hvis lovens hovedregel er, at den strafferetlige kendelse kan fuldbyrdes i tilfælde af fristoverskridelse.
            
         
      (1)  Europa-Parlamentets og Rådets direktiv 2012/13/EU af 22.5.2012 om ret til information under straffesager (EUT L 142, s. 1)